Pavelas Rubinas

Pavelas Rubinas (dar žinomas kaip Pavel Rubinas; g. 1942 m. sausio 27 d. Vilniuje) – Lietuvos šachmatininkas, korespondencinių šachmatų didmeistris (ICCGM), šachmatų treneris, Lietuvos šachmatų vicečempionas (1971 m.).

Biografija 
1963 metais baigė studijas Vilniaus elektromechanikos technikume. 

Nuo 1970 m.  Vilniaus miesto šachmatų ir šaškių sporto mokyklos (iki 1991 metų – Vilniaus olimpinio rezervo specializuotoji šachmatų ir šaškių sporto mokykla) treneris. Tarp auklėtinių – Jelizaveta Potapova, korespondencinių šachmatų Pasaulio moterų olimpiados laimėtoja (2006 m.).

Pasiekimai 

1971 m. Lietuvos šachmatų čempionatas: 2 vieta
Sovietų Sąjungos šachmatų čempionato pusfinalio dalyvis (1971 m.);
Sovietų Sąjungos „Lokomotyvas“ draugijos vyrų šachmatų čempionato pusfinalis (1980 m.) - 1 vieta

Korespondenciniai šachmatai

V Europos komandinis korespondencinių šachmatų čempionatas (1999–2003 m. m.): 1 vieta (8,5 taško iš 10)
VI Europos komandinis korespondencinių šachmatų čempionatas (2004–2009 m. m.): 2 vieta (8,5 taško iš 10)
Tarptautinis korespondencinių šachmatų turnyras, skirtas Lietuvos 1000-čiui (2009–2010 m.): 1 vieta (9,5 iš 14)
2001 m. korespondencinių šachmatų tarptautinis meistras
2002 m. korespondencinių šachmatų tarptautinis vyresnysis meistras
2010 m. korespondencinių šachmatų tarptautinis didmeistris

Šaltiniai 

Lietuvos korespondenciniai šachmatininkai
Lietuvos šachmatų treneriai
Korespondencinių šachmatų didmeistriai